లలితా సహస్ర నామములు- 501-600

లలితా సహస్ర నామ స్తోత్రములోని ఆరవ నూరు నామములకు సంక్షిప్త వివరణ ఇక్కడ ఇవ్వబడింది.

శ్లోకం 103
<li> రక్తవర్ణా - ఎర్రని రక్త వర్ణంలో ఉండునది.
<li> మాంసనిష్ఠా - మాంస ధాతువును ఆశ్రయించి ఉండునది.
<li> గుడాన్న ప్రీతమానసా - గుడాన్నములో ప్రీతి కలది.
<li> సమస్త భక్త సుఖదా - అన్ని రకముల భక్తులకు అవసరమైన సుఖసంతోషాలను ప్రసాదించునది.thumb|లలితా త్రిపుర సుందరి|194x194px
<li> లాకిన్యంబా స్వరూపిణీ - లాకినీ దేవతా స్వరూపముగా నున్నది.

శ్లోకం 104
<li> స్వాధిష్ఠానాంబుజగతా - స్వాధిష్ఠాన పద్మములో వసించునది.
<li> చతుత్వక్త్ర మనోహరా - నాలుగు వదనములతో అందముగా నుండునది.
<li> శూలాధ్యాయుధ సంపన్నా - శూలము మొదలైన ఆయుధములు ధరించి యుండునది.
<li> పీతవర్ణా - పసుపు పచ్చని రంగులో ఉండునది.
<li> అతిగర్వితా - మిక్కిలి గర్వంతో నుండునది.

శ్లోకం 105
<li> మేదోనిష్ఠా - మేదస్సు ధాతువును ఆశ్రయించి యుండునది.
<li> మధుప్రీతా - మధువులో ప్రీతి కలిగినది.
<li> బందిన్యాది సమన్వితా - బందినీ మొదలైన పరివార దేవతలచే పరివేష్టింపబడి ఉండునది.
<li> దధ్యన్నాసక్త హృదయా - పెరుగు అన్నం ఇష్టపడునది.
<li> కాకినీ రూపధారిణీ - కాకినీ పేరుగల దేవతగా రూపమును ధరించి ఉండునది.

శ్లోకం 106
<li> మూలాధారాంబుజారూఢా - మూలాధార పద్మములో అధివసించునది.
<li> పంచ వక్త్రా - ఐదు ముఖములతో నుండునది.
<li> అస్థి సంస్థితా - ఎముకలను ఆశ్రయించి ఉండునది.
<li> అంకుశాది ప్రహరణా - అంకుశం మొదలైన ఆయుధములను ధరించి ఉండునది.
<li> వరదాది నిషేవితా - వరదా మొదలైన నలుగురు పరివార దేవతలచే సేవింపబడునది.

శ్లోకం 107
<li> ముద్గౌదనాసక్త చిత్తా - పులగములో ప్రీతి కలది.
<li> సాకిన్యంబా స్వరూపిణీ - సాకినీ దేవతా స్వరూపముగా నుండునది.
<li> ఆజ్ఞా చక్రాబ్జనిలయా - ఆజ్ఞాచక్ర పద్మంలో వసించునది.
<li> శుక్లవర్ణా - తెలుపురంగులో ఉండునది.
<li> షడాననా - ఆరు ముఖములు కలది.

శ్లోకం 108
<li> మజ్జా సంస్థా - మజ్జా ధాతువును ఆశ్రయించి ఉండునది.
<li> హంసవతీ ముఖ్యశక్తి సమన్వితా - హంసవతీ, క్షమావతీ ముఖ్య శక్తులతో కూడి ఉండునది.
<li> హరిద్రాన్నైక రసికా - పచ్చని అన్నములో మిక్కిలి ప్రీతి కలది.
<li> హాకినీ రూపధారిణీ - హాకినీ దేవతా రూపమును ధరించి ఉండునది.

శ్లోకం 109
<li> సహస్రదళ పద్మస్థా - సహస్రార కమలములో ఉండునది.
<li> సర్వవర్ణోప శోభితా - అన్ని అక్షరాలు, అన్ని మంత్రాలు, వర్ణపటంలోని అన్ని రంగులతో శోభిల్లునది.
<li> సర్వాయుధ ధరా - అనంతమైన అన్ని రకముల ఆయుధములను ధరించి ఉండునది.
<li> శుక్ల సంస్థితా - శుక్ల ధాతువును చక్కగా ఆశ్రయించి ఉండునది.
<li> సర్వతోముఖీ - సర్వతోముఖమైన ఏర్పాట్లతో నుండునది.

శ్లోకం 110
<li> సర్వౌదన ప్రీత చిత్తా - అన్ని రకముల ఆహారమును ప్రీతితో స్వీకరించునది.
<li> యాకిన్యంబా స్వరూపిణీ - యాకినీ దేవతా స్వరూపములో ఉండునది.
<li> స్వాహా - చక్కగా ఆహ్వానించునది.
<li> స్వధా - శరీర ధారణ ప్రక్తియకు సంబంధించిన స్వాగత వచనము.
<li> అమతిః - మతి లేదా బుద్ధి వికసించడానికి ముందు ఉన్న స్థితిని సూచించు శక్తి.
<li> మేధా - ఒక బుద్ధి విశేషాన్ని సూచిస్తుంది.
<li> శ్రుతిః - చెవులతో సంబంధము కలిగినది.
<li> స్మృతిః - మరల మరల గుర్తుకు తెచ్చుకొను లక్షణము.
<li> అనుత్తమా - తనను మించిన ఉత్తమ దేవత ఇంకొకరు లేనిది.

శ్లోకం 111
<li> పుణ్యకీర్తి - మంచి లేదా పవిత్రమైన యశస్సు కలది.
<li> పుణ్యలభ్యా - సదుద్దేశంతో చేసే పవిత్ర సత్కార్యాల వలన పొందబడునది.
<li> పుణ్య శ్రవణ కీర్తనా - పుణ్యప్రథమైన వాక్కులను వినుటకు, కీర్తనము చేయుటకు అవకాశము కలుగజేయునది.
<li> పులోమజార్చితా - పులోముని కూతురైన శచీదేవిచే ఆరాధింపబడింది.
<li> బంధమోచనీ - అన్ని రకాల బంధనాల నుండి విముక్తి కలుగజేయునది.
<li> బంధురాలకా - అందమైన చిక్కనైన ముంగురులు కలది.

శ్లోకం 112
<li> విమర్శరూపిణీ - జ్ఞాన విశ్లేషణకు సంబంధించిన బిందుస్వరూపము కలది.
<li> విద్యా - జ్ఞాన రూపిణి.
<li> వియదాది జగత్ప్రసూ - ఆకాశము మొదలైన పంచభూతాలతో కూడిన జగత్తును సృజించునది.
<li> సర్వవ్యాధి ప్రశమనీ - అన్ని విధములైన వ్యాధులకు ఉపశమనము కలుగజేయునది.
<li> సర్వమృత్యు నివారిణీ - సకల మృత్యుభయాలను పోగొట్టునది.

శ్లోకం 113
<li> అగ్రగణ్యా - దేవతలందరిలో ముందుగా గణింపబడేది.
<li> అచింత్యరూపా - చింతన ద్వారా తెలుసుకొనుటకు అలవికానిది.
<li> కలికల్మష నాశినీ - కలియుగ మలినములను పోగొట్టునది.
<li> కాత్యాయనీ - కతుని ఆశ్రమంలో పుట్టి పెరిగింది.
<li> కాలహంత్రీ - కాలమును హరించునది.
<li> కమలాక్ష నిషేవితా - విష్ణుమూర్తిచే నిశ్శేషంగా సేవింపబడునది. 

శ్లోకం 114
<li> తాంబూల పూరితముఖీ - తాంబూలము చేత నిండి పండిన నోరు కలది.
<li> దాడిమీ కుసుమప్రభా - దానిమ్మపువ్వు ప్రభతో విరాజిల్లునది.
<li> మృగాక్షీ - ఆడలేడి కన్నులకు ఉండే లక్షణాలుగల కళ్ళు కలది.
<li> మోహినీ - మోహనమును కలుగజేయునది.
<li> ముఖ్యా - ముఖ్యురాలు.
<li> మృడానీ - మృడుని పత్ని. 
<li> మిత్రరూపిణీ - మిత్రుడని పిలువబడే సూర్యుని రూపముగా ఉంది.

శ్లోకం 115
<li> నిత్యతృప్తా - నిత్యసంతుష్టి స్వభావము కలది.
<li> భక్తనిధిః - భక్తులకు నిధి వంటిది.
<li> నియంత్రీ - సర్వమును నియమించునది.
<li> నిఖిలేశ్వరీ - సమస్తమునకు ఈశ్వరి.
<li> మైత్ర్యాది వాసనాలభ్యా - మైత్రి మొదలైన వాసనా చతుష్టయము గలవారిచే పొందబడునది.
<li> మహాప్రళయ సాక్షిణీ - మహాప్రళయ స్థితియందు సాక్షి భూతురాలుగా ఉండునది. 

శ్లోకం 116
<li> పరాశక్తిః - అన్ని శక్తులకు అతీతంగా ఉండి, వాటన్నిటికీ నేపథ్యంలో వర్తించే శక్తి.
<li> పరానిష్ఠా - సర్వాంతర్యామిని సర్వమునందు చూడగలుగు నిష్ఠను సూచించునది.
<li> ప్రజ్ఞాన ఘనరూపిణీ - ఘనరూపం దాల్చిన ప్రజ్ఞానం.
<li> మాధ్వీపానాలసా - మధుసంబంధిత పానము వలన అలసత్వము చెందినది.
<li> మత్తా - నిత్యము పరవశత్వములో ఉండునది.
<li> మాతృకావర్ణ రూపిణీ - అన్ని రంగులకు తల్లివంటి రంగు యొక్క రూపంలో ఉండునది. 

శ్లోకం 117
<li> మహాకైలాస నిలయా - గొప్పదైన కైలసమే నిలయముగా గలది.
<li> మృణాల మృదుదోర్లతా - తామరతూడులవంటి మృదువైన బాహువులు గలది.
<li> మహనీయా - గొప్పగా ఆరాధింపబడునది.
<li> దయామూర్తిః - మూర్తీభవించిన దయాలక్షణము గలది.
<li> మహాసామ్రాజ్య శాలినీ - పరబ్రహ్మకు చెందిన ఈ విశ్వసామ్రాజ్యమునకు అధినాయకురాలు.

శ్లోకం 118
<li> ఆత్మవిద్యా - ఆత్మకు సంబంధించిన విద్యా స్వరూపురాలు.
<li> మహావిద్యా - గొప్పదైన విద్యా స్వరూపురాలు.
<li> శ్రీవిద్యా - శ్రీ విద్యా స్వరూపిణి.
<li> కామసేవితా - కాముని చేత సేవింపబడునది.
<li> శ్రీ షోడశాక్షరీ విద్యా - సకల మంగళప్రదమైన పదహారు అక్షరాల మంత్రమునకు సంబంధించిన విద్యాస్వరూపిణి.
<li> త్రికూటా - మూడు కూటములుగా ఉన్న మంత్ర స్వరూపిణి.
<li> కామకోటికా - కామమునకు పై అంచునగలదాని స్వరూపిణి.

శ్లోకం 119
<li> కటాక్షకింకరీ భూత కమలాకోటిసేవితా - అనుగ్రహ వీక్షణ మాత్రముచే భృత్యులుగా చేయబడిన శ్రీసతుల సమూహముచేత సేవింపబడునది.
<li> శిరఃస్థితా - తలమిద పెట్టుకోవలసినది.
<li> చంద్రనిభా - చంద్రుని కాంతితో సమానమైన కాంతిని కూడు యుండినది.
<li> ఫాలస్థా - ఫాల భాగమునందు ఉండునది.
<li> ఇంద్రధనుః ప్రభా - ఇంద్రధనుస్సు లోని రంగుల కాంతులతో సమానమగు కాంతులతో వెలుగొందునది.

శ్లోకం 120
<li> హృదయస్థా - హృదయమునందు ఉండునది.
<li> రవిప్రఖ్యా - సూర్యునితో సమానమైన కాంతితో వెలుగొందునది.
<li> త్రికోణాంతర దీపికా - మూడు బిందువులతో ఏర్పడు త్రిభుజము యొక్క మద్యమున వెలుగుచుండునది.
<li> దాక్షాయణీ - దక్షుని కుమార్తె.
<li> దైత్యహంత్రీ - రాక్షసులను సంహరించింది.
<li> దక్షయజ్ఞ వినాశినీ - దక్షయజ్ఞమును నాశము చేసినది.

 మూలాలు